Të enjten pritet dëshmia e zonjës Ford 
Christine Blasey Ford do të dëshmojë në Komisionin e Senatit që po shqyrton kandidaturën e Gjykatësit Kavanaugh
Komisioni i Senatit për Gjyqësorin dhe avokatët e gruas që ka akuzuar të emëruarin në Gjykatën e Lartë, Brett Kavanaugh, për sulm seksual, kanë arritur një marrëveshje fillestare. Pritet tashmë që zonja Christine Blasey Ford të dëshmojë përpara komisionit ditën e enjte. Christine Blasey Ford, gruaja që e akuzon të emëruarin e Presidentit Trump për Gjykatën e Lartë, Brett Kavanaugh, për sulm seksual, ka pranuar të dëshmojë përpara Senatit për këtë çështje javën e ardhshme. Kreu i Komisionit Juridik të Senatit, republikani Chuck Grassley, të premten i dha më tepër kohë zonjës Ford, që ajo të merrte një vendim nëse do të dëshmonte para Senatit për këtë çështje. Christine Blasey Ford, e ka akuzuar zotin Kavanaugh për sulm seksual, kur ata ishin të dy adoleshentë në vitet 1980. Kavanaugh i ka mohuar akuzat. Palët negociuan përmes telefonit dhe arritën dje një marrëveshje fillestare. Detajet e seancës ku do të paraqitet zonja Ford, pritet të diskutohen më tej. Ndërkohë, gjatë një takimi të aktivistëve evangjelistë në Uashington, Nënpresidenti Mike Pence vlerësoi lart arritjet e gjykatësit Kavanaugh. , deklaroi Nënpresidenti Pence. Komisioni i Senatit i pati dhënë zonjës Ford kohë deri të premten që ajo të merrte një vendim nëse do të jepte dëshmi, por afati u shty edhe me një ditë. Sipas gazetës “The Washington Post”, avokati i zonjës Ford i dërgoi një email komisionit në minutat e fundit të skadimit të afatit.